text: Kæmpe-fartøj  står på grund ved Nymindegab
  27 januar 2016 kl. 07.46
  Installationsfartøjet Sea Worker  står onsdag morgen på grund i Vesterhavet ved Nymindegab. Både et skib fra Esvagt og miljøfartøjet Gunnar Seidenfaden overvåger farvandet ved den grundstødte kæmpe.
  Installationsfartøjet Sea Worker står på grund et par kilometer ud for kysten ved Nymindegab. Det vurderer vagtholdslederen hos Forsvarets Redningscenter overfor TV SYD.
  Sea Worker er 55,5 meter lang og 33 meter bred og har et areal på 750 kvadratmeter.
  Fartøjet  er ejet af A2SEA, og var på vej fra Frederikshavn til Esbjerg, hvor det skulle gøres klar til at blive sat ind i et projekt i tysk farvand. Fartøjet bruges til installation af hav-vindmøller.
  Sea Worker blev trukket af slæbebåd, og kablet mellem de to fartøjer sprang i nattens blæst og hårde vejr til søs.
  Miljøfartøj Gunnar Seidenfaden ersendt til området, men der er umiddelbart ingen tegn på, at der er gået hul på skroget, eller at det skulle lække olie.
  Hans Schneider, Chief Operating Officer, A2SEA oplyser til TV SYD, at man onsdag formiddag vil forsøge at trække fartøjet fri og det slæbt til Esbjerg.
  